**Народно читалище „Пано Ангелов 1926“**

**с. Брод общ. Димитровград**

**ГОДИШЕН ОТЧЕТ ЗА ДЕЙНОСТТА НА НАРОДНО ЧИТАЛИЩЕ„ПАНО АНГЕЛОВ 1926“**

**ЗА ПЕРИОДА 1.01.2019 г.-31.12.2019 г.**

**съгласно Годишна програма за развитиена читалищната дейност чл.26а.т.4 от ЗНЧ**

Отчетът за дейността на Народно читалище „Пано Ангелов 1926“" село Брод отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар, реализираните проекти и внесените отчети за дейността му през 2019година.

Народните читалища са самородни, възрожденски творения. Те продължават своята мисия на обединители, защото принадлежат на всеки български гражданин, решил чрез изкуството и книгата да постигне емоционално удовлетворение и да намери дом за своите мечти.Читалищата и библиотеките в малките населени места останаха единствени огнища на действителна култура.Читалището ни е място, което обединява и сплотява пъстрата палитра от различните поколения, обединявайки ги в името на доброто и център за тяхното общуване. Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината.Отчетният период обхваща периода януари-декември 2019 година. Един отрязък от дванадесет месеца, в които работихме за да утвърдим вече изградените дейности , да преосмислим приоритетите и стоящите пред читалището цели и обогатим годишната програма и културния календар . Читалище „Пано Ангелов 1926”, продължава своята народополезна дейност за утвърждаването му като естествен център за културно-просветна и творческо-развлекателна дейност. Дейността на читалището, в съответствие с читалищения устав е съпричастна с целия обществен и културен живот в общината.Под читалищната стряха се проведоха всички значими културно-масови мероприятия и прояви, организирани от читалищното ръководство. Читалище „Пано Ангелов1926” винаги е било един от партньорите на ръководството на общината в областта на културата.Традиция е заедно да се подготвят и провеждат утвърдените празници и мероприятия. Днес със своята дейност читалището доказва, че е изградено на принципите на доброволността и демократизма и че е самоутвърждаващо се културно просветно сдружение. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата.Тук е мястото, където широк кръг деца и възрастни изучават културно-историческото наследство на родния край, занимават се с творчество и ползват различни видове услуги. За нас винаги е било важно да награждаме позиции и традиции,защото освен хранилище на местни бит и култура, читалището е и иновативна организация, която се развива, отчитайки приоритети на днешния ден, защото идваме от епохата на Възраждането и отиваме в бъдещето, където е важно да оставим жалони ,от които е видно, че имаме богата родова памет.

И през 2019 година нашите ОСНОВНИ ЦЕЛИ БЯХА:

1.1. Отстояване на позицията на водещо културно средище;

1.2.Обогатяване на културния живот;

1.3.Развитие на библиотечната дейност;

1.4.Превръщане на читалището в информационен център;

1.5.Съхраняване на народните обичаи и традиции;

1.6.Развитие и подпомагане на любителското художествено творчество;

1.7. Партниране с местното самоуправление за развитието на културните процеси.

2.Предоставяне на компютърни и интернет услуги по Програма „Глобални библиотеки";

3.Кандидатстване, разработване и реализиране на проекти;

**Библиотечно и информационно обслужване**

Основна за читалището и с днешна дата си остава библиотечно-информационната дейност.Читалищната библиотека, винаги е била един от приоритетите на читалищното ръководство.Обработката и картотекирането на книгите и останалите библиотечни материали е съобразена със съвременните изисквания и развитието на библиотечното дело.

Към 31 декември 2019 година библиотечния фонд наброява 11465 тома книги. Всяка година читалището заделя пари, според финансовите възможности, за обогатяване на библиотечния фонд. През 2019 година за читалищната библиотека са закупи нови книги на стойност 885лв. Библиотеката, като част от читалищната структура се усъвършенства в извършване на справки, каталози на ново получената литература и витрина „Нови книги”.През 2019 година посешенията в библиотеката ни са 2606 , заетите библиотечни единици са 1429, а читателите са 94. Изводът , който си направихме е, че библиотеката успява да се запази като интересно място за посещение , което осигурява не само възможност за учене през целия живот, но и като място за добра комуникация. Основна наша задача трябва да остане търсенето на подходяща форма за привличане на повече хора в библиотеката, особено децата , у които трябва да създадем интерес към книгата – художествена, научна , както и навици за четене дори и в електронен вариант. Форма на библиотечната дейност е организирането на различни инициативи за децата, съобразени с техните интереси и желания като им се предоставя възможност за участие.По повод професионалния празник на библиотекаря- 11 май, децата бяха запознати с начина на подреждане на томовете литература. Не на последно място е и отбелязването на годишнини на бележити писатели, на витрини и литературни кътове.Много активно се използва компютърната техника, предоставена на библиотеката по програма „Глобални библиотеки -България”. В информационния център библиотекарят извършва консултации в помощ при търсене на работа в интернет, при изготвяне на документи за кандидатстване и др.Осигурен е постоянен безплатен интернет достъп- ползване на електронна поща, скайп и др. услуги. Разполагаме с 4 компютъра, принтер, скенер и копир и мултимедия, с помощта на която изготвихме и прожектирахме на населението филм за историята на с. Брод.

Информационни услуги:

-предоставяне на информация на граждани за различни институции и организации

- земеделски въпроси

- информация по здравни, правни и социални въпроси

- сканиране и принтиране на документи

**Художествена самодейност и любителско творчество**

Читалището ни е живата връзка на населението и подрастващите с нематериалното културно наследство.През своето годишно съществуване то се утвърди като активен участник в съхранението и популяризирането на българското.В съвременните условия то продължава да осъществява активен диалог, да участва в процеса на издирването на характерните за нашето населено място обичаи, песни, танци, занаяти, да насърчава предаването им към следващите поколения.

Чрез самодейните състави читалището спомага не само за запазването на това наследство, но и стимулира интегрирането ни в европейския културен обмен. Не е необходимо да изброяваме участията, за изминалата година, защото те наистина са много, важно е да отбележим, че самодейните състави на читалището във всички свои участия достойно защитават името на Народно читалище „Пано Ангелов 1926”. За нас се говори с уважение, на база успехите, които сме постигнали. А участията ни в местни и общински празници вече са се превърнали в традиция. Различните по характер и мащаби участия в международни , национални и регионални фестивали и концерти, както и местните традиционни п разници и засилват интереса не само към фолклора и традициите, но и към общината и селището ни. Благодарни сме на всички самодейци, че възрастта не е порок и жените от групите идват с желание и заедно работим, за това да пазим песенното богатство на селото си.Богат е културния календар на читалището ни. Тръгваме от Йордановден, Бабинден- подливане вода на младите баби, Първи март- традиция да завързваме мартенички на деца от детските градини, Празника на жената- поетичен рецитал „Жени , недейте нивга остарява“, Трифон Зарезан- зарязване на лозе и избиране на Цар на виното, Гергьовден и др.

Кулминацията беше по време на Празника на селото, когато за всички възрасти има ден, изпълненен в културно съдържание. С проектът “Шарената черга и старите занаяти“ спечелен от общинска субсидия показахме как се тъче на стан от миналото и занаятите - дърворезба и грънчарство. Най-голям интерес предизвика грънчарството, където децата сами изработваха предмети от глина.Участие на групата за патриотични песни посети мероприятие в Д-град, послучай Деня на независимостта пред паметника на Капитан Петко войвода. Регионалните празници “Гергьовден ден цветен и зелен, като Великден благословен“ проведен в двора на църквата и „Гласовете ви чувам“- посветен на Съединението на България и Пано Ангелов допринесоха за утвръждаване на народното творчество. Концертът на ТА“Нашенци“гр. Стара Загора завладя публиката, която не спираше да ги аплодира.

Участието ни за първа година извън границите на България – в Одрин/Турция/ се превърна не само в участие , а тук си дадоха среща изпълнители от няколко държави и се насладихме на различни изпълнения от различни етноси. И от там се завърнахме с плакет и диплом.

Ден на християнското семейство – среща разговор за семейните традиции, фолклорни песни и прожекция на филм за с. Брод

Запалване на коледната елха- за първи път кметсво и читалище проведохме съвместно мероприятие с участие на коледари ,танцьори и самодейци.

През тази година спечелихме общински проект за работа с деца“Чудеса от бабините спомени“. Децата имаха възможност да се забавляват в няколко направления- игри от времето на баба и дядо, пътят на хляба, баба и внуци и вкусът на млякото. Те се докоснаха до красотата на българското народно творчество. Надничайки в спомените на своята баба се запознаха с различни игри от нейното време, как се плете, тъче, проследиха пътя на хляба и млякото.В кулинарния час месиха питки и сладкиши.

В кулинарната изложба в Димитровград послучай Коледа чит. секретар демонстрира как се меси питка и участва в изложбата заедно с друга самодейка Минка Делчева , а в с. Злато поле отново на кулинарна изложба и двете се завърнаха с предметни награди.

Библиотечните и читалищни мероприятия се публикуват на страницата на читалището във фейсбук и местните медии.

Казано накратко- културния живот през цялата година е съобразен с празниците и с потребителите от населеното ни място.Динамиката на живота в читалището е зададена от нашите потребители, всичко което вършим е с тях и за тях.Това са основните видове дейности, заложени в устава и програмата , по които читалището развива и планира своята дейност. Това не ни пречи да бъдем една отворена система, която потребителя да допълни с нови идеи, облечени в наши дейности.

**Стопанска дейност**

Разумното използване на финансовите средства и организирането на дейности по изпълнение на заложените в културния календар изяви и събития доказва, че се работи постоянно и отговорно.

С годините доказваме, че сме добри финансисти, щом приключваме успешно годината и не оставаме с неразплатени задължения.Гордост е , че за няколко години се извърши цялостния ремонт на сградата и имаме само около 4000 лв. задължения към фирма „Алекс Комерс“ за фасадното боядисване.

Настоятелството на читалище „Пано Ангелов 1926”оценява високо подкрепата и на нашите дарители Танка Тенева и Калин Стойчев, представители на частния сектор- Светлана Георгиева и Милена Андреева благодарение на които реализираме част от основните дейности през годината.

Отчитаме, че постигнатото не е малко. Може и има възможност да се работи за още по-добри резултати. Утвърждава се мястото на читалището като обществено-значима институция със собствен принос в полза на хората. Считаме, че посоката, в която се развива дейността ни и реализираните инициативи способстват за постигане на дългосрочните цели, които сме си поставили.

Ръководството и екипът на читалището продължават да работят за разширяване кръга от партньори с културни институти, както и в посока на подобряване на предлаганите услуги, с цел привличане на нови потребители. Търсим възможности за кандидатстване по проекти и програми, с които да обезпечим дейността на читалището. Можем да бъдем силни и да си бъдем полезни само когато сме заедно и се обединим, защото културата не познава граници.

През изминалата година читалището работи по утвърдени субсидии, отпуснати от държавния и общинския бюджет и финансови постъпления от наеми, членски внос, дарителства и рента.Държавната субсидия за 2019 год. е на стойност 27000лв. и общинска субсидия в размер на 1050 лв.

Съгласно ЗНЧ читалището представя ежегодно пред Кмета на общината и Общинския съвет доклад за осъществените читалищни дейности в изпълнение на годишната програма за дейността си и за изразходваните средства за изминалата календарна година.

Това са искрите, които отиват в пламъка на огъня който вече 94години носи достойно своето име „НЧ „Пано Ангелов 1926”. Тук се пази родовата памет, тук са корените, тук е бита и традицията, тук е иновацията.

Готови сме да приемем предизвикателствата на новото време, отговорно да се справим с едничката заветна цел- да направим по- красив делника и да изпълним със съдържание празника.

Докладът е обсъден и приет на заседание на настоятелството с Протокол №1 от 16.01.2020 г.

Председател на ЧН...................................

/Д. Маринова/